
ДО
ОБЩИНСКИ СЪВЕТ
БУРГАС


ДОКЛАДНА ЗАПИСКА
от 
ДИМИТЪР НИКОЛОВ - КМЕТ НА ОБЩИНА БУРГАС

ОТНОСНО: Покана за свикване на извънредно присъствено заседание на общото събрание на Асоциация по ВиК на обособената територия, обслужвана от „Водоснабдяване и канализация“ ЕАД – Бургас.

УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,

На основание чл. 73, ал. 6 от Правилника за организацията и дейността на Общинския съвет, неговите комисии и взаимодействието му с общинската администрация на Община Бургас, моля настоящата докладна записка да бъде включена и разгледана в дневния ред на предстоящото на  25 юни 2024 г. заседание на Общински съвет - Бургас, като неотложна.
С писмо вх.№ 06-00-174  от 24.06.2024 г. изпратено до Кметовете на общините - членове на Асоциацията, Областният управител е отправил покана за свикване на извънредно присъствено заседание на Общото събрание на Асоциацията по ВиК на обособената територия, обслужвана от „Водоснабдяване и канализация“ ЕАД, гр. Бургас. Заседанието е насрочено за 01.08.2024 (четвъртък) от 10,30 ч., в сградата на Областна администрация Бургас на ул. „Цар Петър“№ 1 и ще се проведе при следния дневен ред: 
1. Обсъждане и одобряване на Коригираната подробна инвестиционна програма на „Водоснабдяване  и канализация“ ЕАД, гр. Бургас за 2024 г.
2. Обсъждане и приемане на решение за препоръчителния размер на вноската на Държавата в бюджета на Асоциация по ВиК на обособената територия, обслужвана от „Водоснабдяване  и канализация“ ЕАД, гр. Бургас за 2025 г. 
3. Разни
С оглед осигуряването на участие в извънредното заседание на общото събрание на Асоциацията по ВиК - Бургас е необходимо да бъде упълномощен представител на Община Бургас и да се определи мандата му при гласуване на решенията.
Съгласно чл.198е, ал. 3 и ал. 5 от Закона за водите, представителят на Общината в Асоциацията по ВиК е Кметът, като при невъзможност той да участва, Общинският съвет определя друг представител. Позицията и мандатът на представителя на общината за заседанията на общото събрание на Асоциацията по ВиК се съгласуват по ред, определен от Общинския съвет.

Предвид изложеното и на основание чл. 198 е, ал. 3 и ал. 5 от Закона за водите, предлагам Общински съвет - Бургас да вземе следните:

РЕШЕНИЯ:

І. Упълномощава Кмета на Община Бургас, представител по Закона за водите с право да гласува по решенията, посочени в дневния ред на предстоящото Общо събрание на Асоциацията по В и К – Бургас, както следва:

        1. Hа основание чл. 33а от Правилника  за организацията и  дейността  на асоциациите  по водоснабдяване и канализация, Общото събрание на Aсоциация по BuK  на обособената територия, обслужвана от „Водоснабдяване  и канализация"  ЕАД,  гр. Бургас, одобрява Коригираната подробна инвестиционна програма на „Водоснабдяване и канализация"  ЕАД, гр. Бургас  за 2024 г. - „ЗА“;

       2. Ha  основание член 20, aл. 3 от Правилника за организацията и дейността 
на  асоциациите по водоснабдяване  и канализация,  Общото събрание на Aсоциация по BuK  на обособената територия, обслужвана от „Водоснабдяване  и канализация"   ЕАД,  гр. Бургас, приема решение  за препоръчителния размер на вноската на държавата в бюджета  на асоциацията за 2025 г. в размер на 40 000.00 (четиридесет хиляди) лева - „ЗА“.

II. Определя……………………………………………………………………………… за представител на Община Бургас в извънредното присъствено заседание на Общото събрание на Асоциацията по ВиК - Бургас, при невъзможност на Кмета на Община Бургас да участва лично в Общото събрание на Асоциацията по ВиК - Бургас за приемане на посочените решения.

Приложения:

1. Покана за провеждане на извънредно общо събрание на Асоциацията по ВиК-Бургас;
2. Коригирана подробна инвестиционна програма на ВиК ЕАД, гр. Бургас за 2024 г.;
3. Проект на бюджет Асоциацията по ВиК – Бургас за 2025 г.  и писмена обосновка към него


ДИМИТЪР НИКОЛОВ
Кмет на Община Бургас

